KIRJALLINEN KYSYMYS E-2684/02 esittäjä(t): Freddy Blak (GUE/NGL) komissiolle. Eurooppalaiset tietullit.



Virallinen lehti nro 110 E , 08/05/2003 s. 0089 - 0090



KIRJALLINEN KYSYMYS E-2684/02 esittäjä(t): Freddy Blak (GUE/NGL) komissiolle (26. syyskuuta 2002) Aihe: Eurooppalaiset tietullit Saksa on hiljattain tehnyt päätöksen moottoritiemaksun käyttöönotosta 31. heinäkuuta 2003 lähtien. Samoin Itävalta on päättänyt ottaa käyttöön vastaavan maksun 1. tammikuuta 2004. Samanaikaisesti useat EU:n jäsenvaltiot suunnittelevat vastaavia toimia. Vaikka tämä tarjoaa ilmeisiä mahdollisuuksia edistää siirtymistä eri liikennemuotoihin esim. rautateiden eduksi, edellä mainitut päätökset vaikuttavat joidenkin jäsenvaltioiden liikennöitsijöihin voimakkaammin kuin toisiin. Voiko komissio siksi tehdä selkoa siitä, ovatko nämä järjestelyt yhteensopivia sisämarkkinasääntöjen kanssa, ja miten niitä voidaan puolustella, jos otetaan huomioon niiden kilpailua vääristävä luonne? Lopuksi tiedustelen, millaisten toimenpiteiden avulla on tarkoitus ottaa käyttöön tietulleja, polttoaineveroja ja ekopisteitä koskeva yhtenäinen eurooppalainen järjestelmä? Loyola de Palacion komission puolesta antama vastaus (11. marraskuuta 2002) Direktiivin 1999/62/EY(1) mukaan jäsenvaltiot voivat ottaa käyttöön ja periä tietulleja ja käyttäjämaksuja raskailta tavaraliikenteen ajoneuvoilta (yli 12 tonnia) tiettyjen infrastruktuurien käytöstä edellyttäen, että maksut ovat direktiivin säännösten mukaisia. Kuten Eurooppalaista liikennepolitiikkaa koskevassa valkoisessa kirjassa(2) esitetään, liikennealalla voidaan periä korkeita veroja, mutta ongelmana on alaan kohdistuva huonosti järjestetty ja epätasainen verotus. Tämän vuoksi komissio korostaa tarvetta laatia tehokkaampi politiikka, jotta liikenteen käyttäjiä voidaan tiedottaa paremmin todellisista maksuista ja jotta eri liikennemuotojen välisiä eroja voidaan tasapainottaa. Tavoitteen saavuttamiseksi komissio aikoo esittää menetelmän, joka käsittää periaatteet ja rakenteen kaikkien liikennemuotojen infrastruktuurien käyttöä koskevien maksujen perintää varten. Tämän esityksen ja sen seurauksena saatavien mielipiteiden pohjalta voidaan esittää yksityiskohtaisempia yleissääntöjä. Komissio antoi hiljattain ehdotuksen(3), jossa esitetään kriteerit ammatillisiin tarkoituksiin polttoaineena käytettävään dieselöljyyn sovellettavan erityisen verotusjärjestelmän luomiseksi. Keskeisenä tavoitteena on erottaa toisistaan ammatillisiin tarkoituksiin ja yksityiskäyttöön varattujen polttoaineiden verotusjärjestelmät ja vuoteen 2010 mennessä yhdenmukaistaa ammattikäyttöön tarkoitetun kaasuöljyn verotusta ylöspäin, mikä rajoittaisi kilpailun vääristymistä toimijoiden välillä. Mitä tulee ekopisteisiin, Laekenissa 20. joulukuuta 2001 kokoontuneen Eurooppa-neuvoston päätelmien seurauksena komissio hyväksyi asetusehdotuksen(4), jolla jatketaan ekopistejärjestelmää väliaikaisena ratkaisuna vuoteen 2004 asti. Jatkoaika on haavoittuvien alueiden kuten Alppien ympäristön suojelua koskevan politiikan mukainen, ja se on ainoastaan siirtymäkauden toimenpide aiemmin mainittujen toimenpiteiden hyväksymistä odotellessa. Komissio tulee joka tapauksessa varmistamaan, että vapaus tarjota liikennepalveluja sisämarkkina-alueella taataan ilman kilpailun vääristymistä, johon alalla tehtävät yksipuoliset päätökset voivat johtaa. (1) Euroopan parlamentin ja neuvoston direktiivi 1999/62/EY, annettu 17 päivänä kesäkuuta 1999, verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä (EYVL L 87, 20.7.1999). (2) Valkoinen kirja Eurooppalainen liikennepolitiikka vuoteen 2010: valintojen aika (KOM(2001) 370 lopullinen). (3) Ehdotus neuvoston direktiiviksi direktiivin 92/81/ETY ja direktiivin 92/82/ETY muuttamisesta ammatillisiin tarkoituksiin polttoaineena käytettävään kaasuöljyyn sovellettavan erityisen verotusjärjestelmän käyttöönottamiseksi sekä bensiinin ja kaasuöljyn valmisteverojen lähentämiseksi (KOM(2002) 410 lopullinen). (4) Ehdotus Euroopan parlamentin ja neuvoston asetukseksi Itävallan kautta kulkeviin raskaisiin tavarankuljetusajoneuvoihin sovellettavan ekopistejärjestelmän käyttöönotosta vuodeksi 2004 (EYVL C 103 E, 30.4.2002).